2018. gada Noteikumi Nr.

Rīgā (prot. Nr.   .§)

**Noteikumi par oficiālās statistikas veidlapām veselības aprūpes jomā un to iesniegšanas un aizpildīšanas kārtību**

Izdoti saskaņā ar

[Statistikas likuma](https://likumi.lv/ta/id/45932-valsts-statistikas-likums) 11. pantu

**I. Vispārīgais jautājums**

1. Noteikumi nosaka oficiālās statistikas veidlapu (turpmāk - veidlapa) paraugus veselības aprūpes jomā un to iesniegšanas un aizpildīšanas kārtību.

**II. Veidlapu paraugi un to iesniegšanas kārtība**

2. Noteikumi nosaka šādus veidlapu paraugus:

2.1. veidlapa par ārstniecības iestādes ambulatoro darbību (1. pielikums);

2.2. veidlapa par dienas stacionāra darbību (2. pielikums);

2.3. veidlapa par radioloģiju (3. pielikums);

2.4. veidlapa par psihiatriskajām pārbaudēm, narkoloģiskajām ekspertīzēm un narkotisko vielu (opioīdu) atkarības pacientu ilgtermiņa farmakoterapiju (4. pielikums);

2.5. veidlapa par zobārstniecības darbību (5. pielikums);

2.6. veidlapa par antenatālo aprūpi, abortiem un kontracepciju (6. pielikums);

2.7. veidlapa par stacionāra darbību ([7. pielikums](https://likumi.lv/doc.php?id=186264#piel7));

2.8. veidlapa par ārzemniekiem sniegtajiem veselības aprūpes pakalpojumiem (8. pielikums);

2.9. veidlapa par iestādes farmaceitu, farmaceitu asistentu un nemedicīnisko personālu (pamatdarbā strādājošie) (9. pielikums);

2.10. veidlapa par neatliekamās medicīniskās palīdzības darbu (10. pielikums);

2.11. veidlapa par Valsts asinsdonoru centra un asins sagatavošanas nodaļu darbu (11. pielikums);

2.12. veidlapa par tiespsihiatriskās ekspertīzes veikšanu ([12. pielikums](https://likumi.lv/doc.php?id=186264#piel12));

2.13. veidlapa par Černobiļas atomelektrostacijas avārijā cietušo medicīnisko aprūpi (13. pielikums);

2.14. veidlapa par zāļu ražotāju darbību (14. pielikums);

2.15. veidlapa par zāļu lieltirgotavas darbību (15. pielikums);

2.16. veidlapa par aptiekas darbību (16. pielikums).

3. Šo noteikumu 2.1., 2.2., 2.3., 2.4., 2.5., 2.6., 2.7., 2.8., 2.9., 2.10., 2.11., 2.12. un 2.13. apakšpunktā minēto veidlapu paraugu elektroniskās formas ir publicētas Slimību profilakses un kontroles centra tīmekļvietnē, bet šo noteikumu 2.14., 2.15. un 2.16. apakšpunktā minēto veidlapu paraugu elektroniskās formas – Zāļu valsts aģentūras tīmekļvietnē.

4. Ārstniecības iestādes katru gadu līdz 15. februārim atbilstoši savam darbības profilam Slimību profilakses un kontroles centrā iesniedz veidlapas par iepriekšējo gadu par attiecīgās ārstniecības iestādes sniegtajiem veselības aprūpes pakalpojumiem:

4.1. visas ārstniecības iestādes – atbilstoši šo noteikumu 8. un 9. pielikumam;

4.2. ambulatorās ārstniecības iestādes – atbilstoši šo noteikumu 1. pielikumam, kā arī atkarībā no profesionālās darbības atbilstoši šo noteikumu 2. pielikumam, 3. pielikumam, 4. pielikumam, 5. pielikumam un 6. pielikumam;

4.3. stacionārās ārstniecības iestādes – atbilstoši šo noteikumu 7. pielikumam, kā arī atkarībā no profesionālās darbības atbilstoši šo noteikumu 1. pielikumam, 2. pielikumam, 3. pielikumam, 4. pielikumam, 5. pielikumam, 6. pielikumam, 12. pielikumam;

4.4. ārstniecības iestādes, kuras veic neatliekamās medicīniskās palīdzības izsaukumu nodrošināšanu vai pacientu pārvešanu – atbilstoši šo noteikumu 10. pielikumam.

5. Ārstniecības iestādes, kurās ir asins sagatavošanas nodaļas, katru gadu līdz 20. janvārim kopsavilkuma sagatavošanai iesniedz Valsts asinsdonoru centrā veidlapu par iepriekšējo gadu atbilstoši šo noteikumu 11. pielikumam.

6. Katru gadu līdz 1. martam Slimību profilakses un kontroles centrā veidlapas par iepriekšējo gadu iesniedz:

6.1. valsts sabiedrība ar ierobežotu atbildību “Paula Stradiņa klīniskā universitātes slimnīca” – atbilstoši šo noteikumu 13. pielikumam;

6.2. Valsts asinsdonoru centrs – atbilstoši šo noteikumu 11. pielikumam.

7. Ārstniecības iestāde darbību izbeidzot vai darbības īslaicīgas apturēšanas gadījumā viena mēneša laikā iesniedz veidlapas Slimību profilakses un kontroles centrā par to periodu, kad darbība tika veikta.

8. Ārstniecības iestādes aizpildītas veidlapas iesniedz papīra vai elektroniska dokumenta formā, izņemot šo noteikumu 2. pielikumu, 7. pielikumu un 8. pielikumu, kurus iesniedz tikai elektroniska dokumenta formā.

9. Katru gadu līdz 1. februārim veidlapas par iepriekšējo gadu Zāļu valsts aģentūrā iesniedz:

9.1. zāļu ražotāji atbilstoši šo noteikumu 14. pielikumam;

9.2. zāļu lieltirgotavas atbilstoši šo noteikumu 15. pielikumam;

9.3. aptiekas atbilstoši šo noteikumu 16. pielikumam.

10. Zāļu ražotājs, zāļu lieltirgotava un aptieka aizpildītas veidlapas kā noteikts šo noteikumu 9. punktā, iesniedz Zāļu valsts aģentūras informācijas sistēmā elektroniska dokumenta formā.

11. Zāļu ražotāji, zāļu lieltirgotavas un aptiekas darbību izbeidzot viena mēneša laikā pēc darbības izbeigšanas iesniedz veidlapas Zāļu valsts aģentūrā par to periodu, kad darbība tika veikta.

**III.** **Veidlapu paraugu aizpildīšanas kārtība**

12. Ārstniecības iestāde, kuras resursus (infrastruktūra, u.c.) saskaņā ar starp ārstniecības iestādēm noslēgto līgumu izmanto cita ārstniecības iestāde veselības aprūpes pakalpojumu sniegšanai, veidlapā iekļauj informāciju tikai par saviem sniegtajiem veselības aprūpes pakalpojumiem.

13. Ārstniecības iestāde, kura izmanto citas ārstniecības iestādes resursus (infrastruktūra, u.c.) saskaņā ar starp ārstniecības iestādēm noslēgto līgumu veselības aprūpes pakalpojumu sniegšanai, veidlapā iekļauj informāciju tikai par saviem sniegtajiem veselības aprūpes pakalpojumiem, bet veidlapas pirmajā lapaspusē norāda iestādi, ar kuru ir noslēgts līgums.

14. Ārstniecības iestādes, kurām ir līgumattiecības ar Nacionālo veselības dienestu par valsts apmaksātu veselības aprūpes pakalpojumu sniegšanu:

14.1. atbilstoši šo noteikumu 1. pielikuma 1.1. tabulai sniedz informāciju par pakalpojumiem, par kuriem nav sniegti dati Nacionālā veselības dienesta vadības informācijas sistēmai neatkarīgi no maksātāja, bet pārējās 1. pielikuma tabulas aizpilda atbilstoši savam darbības profilam gan par sniegtajiem veselības aprūpes pakalpojumiem, kas apmaksāti no veselības aprūpes valsts budžeta un pakalpojuma saņēmēja līdzekļiem (pacienta līdzmaksājums), gan pakalpojumiem, kas apmaksāti no pakalpojuma saņēmēja līdzekļiem (maksas pakalpojumi);

14.2. atbilstoši šo noteikumu 2.pielikumam, 3.pielikumam, 4.pielikumam, 5.pielikumam, 6.pielikumam, 7.pielikumam, 8. pielikumam, 10. pielikumam un 12. pielikumam sniedz informāciju gan par sniegtajiem veselības aprūpes pakalpojumiem, kas apmaksāti no veselības aprūpes valsts budžeta un pakalpojuma saņēmēja līdzekļiem (pacienta līdzmaksājums), gan pakalpojumiem, kas apmaksāti no pakalpojuma saņēmēja līdzekļiem (maksas pakalpojumi).

15. Veidlapa ir aizpildāma pilnībā un tajā iekļautās kvantitatīvās informācijas summa nevar būt nulle. Ja atbilstoši kompetencei Slimību profilakses un kontroles centrs, Valsts asinsdonoru centrs vai Zāļu valsts aģentūra konstatē kļūdas aizpildītajā veidlapā, tas paziņo veidlapas sniedzējam par kļūdām. Veidlapas sniedzējs novērš veidlapā konstatētās kļūdas un piecu darbdienu laikā pēc paziņojuma saņemšanas šo noteikumu 5., 6., 7., 8., 12., 13., 14. punktā, vai šo noteikumu 9., 10. un 11. punktā minētajā kārtībā iesniedz attiecīgi Slimību profilakses un kontroles centrā, Valsts asinsdonoru centrā vai Zāļu valsts aģentūrā precizētu veidlapu.

16. Iesniedzot veidlapas ārstniecības iestādes šo noteikumu 1. pielikumā, 2. pielikumā, 7. pielikumā un 8. pielikumā iekļauto ķirurģisko manipulāciju un operāciju kodēšanai izmanto vienu no kodu sarakstiem, kas ir pieejams Slimību profilakses un kontroles centra tīmekļvietnē.

**IV. Noslēguma jautājumi**

17. Ārstniecības iestādes datus par iestādes darbību iepriekšējā gadā, atbilstoši savam darbības profilam saskaņā ar šo noteikumu 3., 5. un 6. pielikumu iesniedz sākot ar 2020. gadu, bet saskaņā ar šo noteikumu 1. pielikuma 1., 3., 4. un 5. punktu un šo noteikumu 2., 4. un 7. pielikumu sākot ar 2021. gadu.

18. Līdz 2020. gada 15. februārim ārstniecības iestādes atbilstoši savam darbības profilam aizpildītu šo noteikumu 8. pielikuma veidlapu var iesniegt arī papīra dokumenta formā.

19. Līdz 2019. gada 31. decembrim zāļu ražotājs, zāļu lieltirgotava un aptieka aizpildītas veidlapas var iesniegt arī papīra dokumenta formā.

Ministru prezidents Māris Kučinskis

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretāra p.i. Daina Mūrmane - Umbraško